Diari Oficial de la Generalitat Valenciana


Sumari del DOGV 8584, del 04-07-2019 (2019/6346)

RESOLUCIÓ de 13 de juny de 2109, de la Conselleria d'Educació, Investigació, Cultura i Esport, per la qual es modifica l'autorització al centre docent estranger International Montessori School of València, a Paterna-la Canyada.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8584

Data del DOGV
:   04-07-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/6346


Data del document
:   13-06-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 13 de juny de 2109, de la Conselleria d'Educació, Investigació, Cultura i Esport, per la qual es modifica l'autorització al centre docent estranger International Montessori School of València, a Paterna-la Canyada. [2019/6346]  
Antecedents de fet  
Primer. L'expedient ha sigut iniciat a instàncies de la titular del centre docent estranger International Montessori School of Valencia, amb número de codi 98253859, de Paterna-la Canyada, per la qual sol·licita modificació de l'autorització per ampliació d'ensenyaments.  
Segon. Per mitjà de la Resolució de 5 d'agost de 2016, de la Conselleria d'Educació, Investigació, Cultura i Esport, es va autoritzar l'obertura del centre per a impartir ensenyaments des del curs Nursery (de tres a quatre anys) a Year 5 (de nou a deu anys) de l'English National Currículum, per a una capacitat de seixanta alumnes.  
Tercer. La titularitat del centre ha presentat un certificat expedit per la representació diplomàtica britànica acreditada a Espanya, British Council, amb validesa fins a l'11 d'octubre de 2021, on es constata el compliment dels requisits del país d'origen per a impartir ensenyaments des del curs Nursery (de tres a quatre anys) a Year 7 ( d'onze a dotze anys) de l'English National Curriculum, per a un capacitat de 75 alumnes.  
Quart. Vistos la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 806/1993, de 28 de maig, sobre règim de centres estrangers a Espanya, i altra legislació aplicable.  
  
Fonaments de dret  
Primer. Vista la proposta del director general de Centres i Personal Docent, i de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, així com de la delegació establida en la Resolució de 26 d'octubre de 2016, l'òrgan competent per a dictar aquesta resolució és el secretari autonòmic d'Educació i Investigació.  
Segon. De conformitat amb el que s'estableix en el Reial decret 806/1993, de 28 de maig, sobre règim de centres docents estrangers a Espanya, el centre haurà d'impartir en els cursos equivalents a ensenyaments obligatoris del sistema educatiu espanyol el currículum de llengua i cultura espanyoles, així com de la llengua pròpia de la Comunitat Valenciana, establit per l'Administració educativa.  
  
De conformitat amb tot això, resolc:  
  
Primer  
Modificar l'autorització al centre següent, en els termes i condicions que s'especifiquen a continuació:  
Codi: 69610346  
Denominació genèrica del centre: centre docent privat estranger  
  
Denominació específica del centre: International Montessori School of Valencia  
Titular: Victoria Louise Jones  
Domicili: carrer 608, número 9  
Localitat: Paterna'la Canyada (46753)  
Província: València  
  
Ensenyaments que s'autoritzen i capacitat  
S'autoritza la impartició dels ensenyaments de l'English National Curriculum des del curs Nursery (de tres a quatre anys) a Year 7 (d'onze a dotze anys), per a un capacitat de 75 alumnes.  
  
Segon  
Aquesta autorització tindrà efectes acadèmics a partir del curs 2019-2020 i fins a l'11 d'octubre de 2021 i serà vàlida mentre els ensenyaments autoritzats tinguen el reconeixement del certificat emés per la representació diplomàtica acreditada a Espanya, Fundació British Council. En cas contrari, d'ofici, es revocarà l'autorització d'obertura i funcionament del centre.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, s'hi podrà interposar un recurs potestatiu de reposició o, directament, un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
  
Aquesta resolució donarà lloc a les corresponents inscripcions en el Registre de Centres Docents de la Comunitat Valenciana.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 13 de juny de 2019.- El conseller d'Educació, Investigació, Cultura i Esport, p. d. (Resolució 26.10.2016), el secretari autonòmic d'Educació i Investigació: Miguel Soler Gracia.